กองเชียร์-แช่งอย่าพลาด ผี เตรียมส่งอเล็กซิสลงบดสมัน เอฟเอคัพคืนนี้
ผีแดง แมนเชสเตอร์ ยูไนเต็ด เตรียมส่ง อเล็กซิส ซานเชซ กองหน้าทีมชาติชิลี ที่เพิ่งย้ายมาจาก ปืนใหญ่ อาร์เซนอล หมาดๆ ลงประเดิมสนามนัดแรก ในเกมที่จะบุกไปเยือนเยโอวิล ทาวน์ ทีมรองบ่อนจากลีกทู ศึกฟุตบอลถ้วยรายการเก่าแก่ที่สุดในโลก เอฟเอ คัพ อังกฤษ รอบสี่ คืนนี้ (ศุกร์ 26 ม.ค.) โดยมูรินโญจะส่งอเล็กซิส ลงประสานงานในแนวรุกร่วมกับอ็องโตนี มาร์กเซียล และโรเมลู ลูกากู เริ่มแข่งเวลา 02.55 น. ยิงให้ชมทางช่อง 7 สี,ทางด้านศึกคาราบาว คัพ ฤดูกาลนี้ ได้คู่ชิงชนะเลิศแล้ว หลัง ปืนใหญ่ อาร์เซนอล พลิกจากตามหลัง กลับมาแซงเฉือนชนะ สิงห์บลู เชลซี 2-1 โดยกรานิต ชากา ยิงประตูชัยให้ปืนใหญ่ในนาทีที่ 59 รวมผล 2 นัด อาร์เซนอลชนะ 2-1 ผ่านเข้าไปชิงชนะเลิศ กับแมนเชสเตอร์ ซิตี้ ที่สนามเวมบลีย์ วันที่ 25 ก.พ.นี้,ศึกฟุตบอลถ้วยรายการเก่าแก่ที่สุดในโลก เอฟเอคัพ อังกฤษ ฤดูกาล 2017-18 คืนนี้ (ศุกร์ที่ 26 ม.ค.) เป็นเกมดวลแข้งรอบ 4 รวม 2 คู่ โดยคู่เอกเป็นเกมระหว่างเยโอวิล ทาวน์ ทีมในโซนท้ายตารางลีกทู จะเปิดบ้านที่สนามฮุช ปาร์ก รับการมาเยือนของ ปิศาจแดง แมนเชสเตอร์ ยูไนเต็ด ทีมยักษ์ใหญ่พรีเมียร์ลีก ซึ่งเป็นอดีตแชมป์รายการนี้ 12 สมัย เริ่มแข่งเวลา 02.55 น. ถ่ายทอดสดให้ชมทางช่อง 7 สี,เจ้าบ้านเยโอวิล ทาวน์ ปัจจุบันรั้งอันดับ 21 หรืออันดับ 4 จากท้ายตารางลีกทู เกมนี้พวกเขาจะไม่มีโฮติส คาน กองกลางตัวเก่ง ซึ่งเคยเป็นเด็กฝึกหัดของแมนฯยู เนื่องจากติดโทษแบน 5 นัด หลังจากไปผลักผู้ตัดสินในเกมที่แพ้เชสเตอร์ฟิลด์ 1-2 เมื่อวันเสาร์ที่ผ่านมา อย่างไรก็ตาม เยโอวิล ยังมีฟรังซัวร์ โซโก ดาวซัลโวสูงสุดของทีม ที่ยิงไปแล้ว 10 ประตูในซีซั่นนี้ เป็นตัวความหวังในแนวรุก,ขณะที่ ปิศาจแดง แมนเชสเตอร์ ยูไนเต็ด ทีมรองจ่าฝูงพรีเมียร์ลีก ซึ่งเป็นอดีตแชมป์เอฟเอคัพ 12 สมัย นัดนี้โจเซ มูรินโญ กุนซือผีแดง เตรียมส่ง อเล็กซิส ซานเชซ กองหน้าทีมชาติชิลี ลงประเดิมสนามนัดแรก หลังเพิ่งย้ายมาจากอาร์เซนอลหมาดๆ เมื่อไม่กี่วันที่ผ่านมา โดยจะให้อเล็กซิสประสานงานในแนวรุกร่วมกับปอล ป็อกบา, อ็องโตนี มาร์กเซียล และโรเมลู ลูกากู,ส่วนอีกคู่นั้น เชฟฟิลด์ เวนส์เดย์ ทีมในศึกแชมเปียนชิพ จะเปิดบ้านรับมือเรดดิ้งทีมคู่แข่งร่วมลีก เริ่มแข่งเวลา 02.45 น.,ทางด้านศึกคาราบาว คัพ (หรือลีกคัพ อังกฤษ) ฤดูกาล 2017-18 ได้คู่ชิงชนะเลิศเป็นที่เรียบร้อยแล้ว หลังจาก ปืนใหญ่ อาร์เซนอล เปิดบ้านพลิกจากตามหลัง กลับมาแซงเฉือนชนะ สิงห์บลู เชลซี หวุดหวิด 2-1 ทำให้รวมผล 2 นัด อาร์เซนอลผ่านเข้ารอบชิงชนะเลิศด้วยสกอร์ 2-1 เข้าไปชิงดำกับ เรือใบสีฟ้า แมนเชสเตอร์ ซิตี้ ในวันที่ 25 ก.พ.นี้ต่อไป,เกมนี้เชลซีขึ้นนำก่อน 1-0 จากการยิงของเอเดน อาซาร์ ในนาทีที่ 7 แต่ปืนใหญ่มาตามตีเสมอได้เป็น 1-1 ในนาทีที่ 12 จากจังหวะที่นาโช มอนเรอัล โหม่งไปชนหน้ามาร์กอส อลอนโซ แล้วบอลเด้งไปโดนหัวอันโตนิโอ รูดิเกอร์ เข้าประตูตัวเอง ก่อนที่อาร์เซนอลจะมาได้ประตูแซงนำ 2-1 จากการยิงของกรานิต ชากา ในนาทีที่ 60 จบเกม อาร์เซนอลเปิดบ้านเฉือนชนะเชลซี 2-1 ฉลุยเข้ารอบชิงชนะเลิศด้วยสกอร์รวม 2-1 โดยจะไปชิงกับ แมนเชสเตอร์ ซิตี้ ที่สนามเวมบลีย์ วันอาทิตย์ที่ 25 ก.พ.นี้ต่อไป
ผีแดง แมนเชสเตอร์ ยูไนเต็ด เตรียมส่ง อเล็กซิส ซานเชซ กองหน้าทีมชาติชิลี ที่เพิ่งย้ายมาจาก ปืนใหญ่ อาร์เซนอล หมาดๆ ลงประเดิมสนามนัดแรก ในเกมที่จะบุกไปเยือนเยโอวิล ทาวน์ ทีมรองบ่อนจากลีกทู ในศึกเอฟเอคัพรอบ 4
เอฟเอคัพ,แมนเชสเตอร์ ยูไนเต็ด,อเล็กซิส​ ซานเชซ,เยโอวิล ทาวน์